**A L I H A N K I N T A S O P I M U S *(OSTAJAN VERSIO)***

Sopimuspohja tehty ostajan näkökulmas­ta erityisesti tilanteeseen, jossa tilataan   
alihankintana tuotekehitystä/ohjelmistotyötä alihankintayritykseltä ja varsinaiset toimeksiannot   
yksilöidään erikseen (ja tällöin voidaan tarvittaessa käyttää myös soveltuvia IT-2015 vakioehtoja).

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on   
myös huomioitava, että yhden sopimuskoh­dan muuttaminen yleensä vaikuttaa myös sopimuksen   
muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman   
sopimusjuridisen asiantunti­jan tarkistusta ja kor­jauksia.**

***Draft 0.1 – \_\_.\_\_.20\_\_***

**A L I H A N K I N T A S O P I M U S**

Tämä alihankintasopimus (jäljempänä "Sopimus") on tehty allekir­joittaneiden

**Tilaaja Oy**:n, Pääkuja 1, 00000 Helsinki (jäljempänä "Tilaaja") ja

**Alihankkija Oy**:n, Sivupolku 2, 00000 Tampere (jäl­jempänä "Alihankkija") välil­lä.

Tilaajaa ja Alihankkijaa kutsutaan jäljempänä "Sopijapuoliksi".

**1. Sopimuksen tausta**

Tilaaja on xyz-tekniikan ja asdfg-tuotteiden tuotekehitykseen ja valmistukseen erikoistunut teknologiayritys, joka käyttää aika ajoin alihankintaa hankkiessaan komponentteja tuotteisiinsa. Tilaajan päätuotteita on mm. Tilaajan kehittämä ja patentoima XYZ ja siihen liittyvät tuotteet ja valmistusmenetelmät sekä teknologian käyttöön liittyvät ohjelmistot (jäljempänä ”Tuote” tai ”Tuotteet”).

Alihankkija on asiantuntijayritys, joka tutkii ja analysoi xxyyzz-prosessien tilaa sekä suunnittelee ja toteuttaa abc-tekniikkaan liittyviä ratkaisuja asiakkailleen.

**2. Sopimuksen tarkoitus**

Tilaaja ostaa Tuotteisiin liittyvää alihankintapalvelua Alihankkijalta. Alihankintatyö suoritetaan Tilaajan antamien ohjeiden ja suuntaviivojen mukaisesti Alihankkijan tiloissa ja Alihankkijan työvälineillä. Alihankinnan kohteena on tämän sopimuksen liitteessä 1 määritellyt palvelutuotteet kuten asennus, valvonta- ja kunnossapitosuoritteet (jäljempänä ”Palvelut”).

**3. Alihankintatyön immateriaalioikeudet**

3.1 Tilaajalla on yksinomainen omistusoikeus ja yksinomainen tekijänoikeus sekä patentointioikeudet ja kaikki muut immateri­aalioikeudet kaikkeen Alihankkijan tämän Sopimuksen perusteella suorittamiin Palvelun tuloksena syntyneisiin tai laadit­tuihin ohjelmistoihin, tekniseen dokumentaatioon, muistioihin, raportteihin ja muuhun Tuotteisiin liittyvään materiaa­liin.

3.2 Alihankkija ei ole oikeutettu ilman Tilaajan etukäteistä kirjallista lupaa käyttämään Alihankkijan ulkopuoli­sia henkilöitä tai yrityksiä Tilaajan alihankintatöiden suorittamisessa.

**4. Alihankintatöiden määrittelyt ja suoritustapa ja toimitusaikataulut**

4.1 Tilaaja antaa Alihankkijalle erillisiä toimeksiantoja/tilauksia Tilaajan tarpeiden mukaan. Tällöin Tilaaja myös määrittelee toimeksiannon/tilauksen sisällön, aikataulun ja antaa Alihankkijalle aika ajoin alihankintatyöhön liittyviä ohjeita.

**5. Maksut**

5.1 Jos Tilaajan antaman alihankintatoimeksiannon yhteydessä ei ole sovittu erillisistä kiinteistä korvauksista, maksaa Tilaaja Alihankkijalle tekemänsä tilaukset tämän sopimuksen liitteen 2 hinnaston mukaisilla korvauksilla. Liitteessä 2 määritellyt hinnat ovat voimassa vuoden 20\_\_ loppuun saakka.

5.2 Kumpikin Sopijapuoli maksaa kaikki omat matkakulunsa, jotka liittyvät tämän Sopimuksen toteutukseen.

**6. Salassapito**

6.1 Alihankkija sitoutuu täten olemaan il­maisematta kol­man­sille osapuolille ja pitämään salassa kaiken teknisen ja muun tiedon, joka on merkitty kirjallisesti tai ilmaistu suulli­sesti luottamukselliseksi (jäljempänä "Infor­maa­tio"), ja jonka Alihankkija saa tietoon­sa Tilaajalta neuvot­teluis­sa, alihankintaa suorit­taessa tai muutoin ja joka tieto koskee Tilaajan tekniseen tuotekehitykseen liitty­viä työmetodeja, liiketoi­minta­periaat­teita ja -suunnitel­mia, hinnoittelua, teknisiä ratkaisuja ja know how'ta tai muita Tilaajan liike­toi­minnan kannalta merki­tyksellisiä seikkoja, sekä ole­maan käyttä­mättä Infor­maa­tiota muuhun tar­koituk­seen kuin mihin Tilaaja on kirjal­lisesti suostu­nut.

6.2 Alihankkija sitoutuu olemaan luovuttamatta tämän sopi­muksen kohdan 6.1 mukaisesti saatua Informaatiota työntekijöilleen tai vastaa­ville enempää kuin olosuhteiden mukaan on pidettävä tarkoituksenmukaisena. Ennen sanotun Informaa­tion luovut­tamista Alihankkijan tulee ilmoittaa Informaation saajalle tiedon luottamuk­sellisuu­desta. Alihankkija ymmärtää, että Tilaajan luovuttamalla Informaatiolla on suuri taloudel­linen arvo sekä tästä johtuvan erityisen tarpeen noudattaa yllämääritel­tyä salassapi­tovel­volli­suutta tarkasti.

6.3 Tämän Sopimuksen mukainen salassapitovelvollisuus jatkuu kolme (3) vuotta tämän Sopimuksen voimassaolon lakkaami­sen jälkeen.

6.4 Sopimuskohtaa 6. rikkova Alihankkija sitoutuu korvaamaan Tilaajalle sopimussakkona 100.000,- euroa tai näytetyn korkeamman todellisen vahingon määrän.

**7. Sopimuksen muuttaminen ja siirtäminen**

Tämän Sopimuksen muutokset tulee laatia kirjallisesti ja niiden tulee olla kumman­kin sopijapuo­len allekirjoittamia ennen kuin ne astuvat voimaan. Sopijapuoli ei ole oikeutettu siirtämään tätä Sopimusta ilman toisen osapuolen etukäteistä kirjallista lupaa.

**8. Voimassaolo**

8.1 Tämä Sopimus on voimassa määräaikaisena vuoden 20\_\_ loppuun saakka. Jos sopijapuoli ei ole kirjallisesti ilmoittanut viimeistään 30.9.20\_\_ päätöksestään lopettaa sopimuksen voimassaolo 31.12.20\_\_, niin vuoden 20\_\_ jälkeen sopimus on voimassa kalenterivuoden kerrallaan, ja sopijapuoli voi halutessaan päättää sopimuksen voimassaolon kalenterivuoden lopussa, ilmoittamalla päätöksestään kirjallisesti toiselle sopijapuolelle viimeistään syyskuun lopussa.

Molemmilla sopijapuolilla on oikeus sopimuksen välittömään sopimuksen purkamiseen, jos toinen sopijapuoli syyllistyy oleelliseen sopimusrikkomukseen, eikä korjaa menettelyään 30 päivän kuluessa saatuaan asiasta kirjallisen reklamaation.

8.2 Sopimuksen voimassaolon päättymisestä huolimatta tämän Sopi­muksen salassapitoa koskevat mää­räykset sitovat sopijapuolia kuten yllä kohdassa 6 on sovittu.

**9. Erimielisyyksien ratkaisu**

Tästä Sopimuksesta aiheutuvat erimielisyydet, joita ei pystytä ratkaisemaan neuvot­teluteitse ratkaistaan Helsingin käräjäoikeudessa.

Tämä Sopimus on tehty kahtena (2) samasanaisena kappalee­na, yksi kummal­lekin sopijapuo­lelle.

**Heinolassa \_\_\_ päivänä \_\_\_\_\_\_kuuta 20\_\_**

**Tilaaja Oy Toimittaja Oy**

**\_**

**Matti Meikäläinen Timo Toimarinen**

**Toimitusjohtaja Toimitusjohtaja**

**LIITE 1 –**

**OSTETTAVAN ALIHANKINNAN KUVAUS**

**LIITE 2 – HINNASTO**

Nämä hinnat ovat voimassa vuoden 20\_\_ loppuun saakka.